 Ilu 20  Onye na-akwa emo ka mmanya bụ, ihe ọṅụṅụ na-egbu egbu bụ onye mkpọtụ, onye ọ bụla nke ọ na-eme ka ọ kpafuo amaghị ihe.Ụjọ a na-atụ eze bụ mbigbọ yiri nke nwa ọdụm tojuru etoju. Onye ọ bụla nke na-adọtara onwe ya iwe eze na-emehie mkpụrụ obi nke ya.Ọ bụụrụ mmadụ ihe ùgwù izere esemokwu, ma onye ọ bụla nke dị nzuzu ga-agbaba na ya.Nihi oge oyi, onye umengwụ agaghị akọ ihe; ọ ga na-arịọ arịrịọ noge owuwe ihe ubi, ma ọ dịghị ihe ga-adị.Echiche nke dị nobi mmadụ yiri mmiri miri emi, ma, ọ bụ onye nwere nghọta ga-esepụta ya.Onye ọ bụla netiti ìgwè mmadụ ga-akpọsa obiọma nke ya, ma onye kwesịrị ntụkwasị obi, ònye pụrụ ịchọta ya?Onye ezi omume na-eje ije niguzosi ike nezi ihe ya. Obi ụtọ na-adịrị ụmụ ya ndị ga-anọ mgbe ọ nwụsịrị.Eze nọ noche ikpe, jiri anya ya na-achụsasị ihe ọjọọ niile.Ònye pụrụ ịsị: Emewo m ka obi m dị ọcha; adịwo m ọcha wee ghara inwe mmehie?Ụdị ihe ọtụtụ abụọ na ụdị ihe ọtụtụ efa abụọha abụọ bụ ihe arụ nanya Jehova.Nwatakịrị na-esi nomume ya eme ka a mata onye ọ bụ, ma ihe ọ na-eme ọ dị ọcha, ziekwa ezi.Ntị nke na-anụ ihe na anya nke na-ahụ ụzọọ bụ Jehova kere ọbụna ha abụọ.Ahụla ụra nanya, ka i wee ghara ịda ogbenye. Meghee anya gị; rijuo nri afọ.Ọ dị njọ, ọ dị njọ! ka onye na-azụ ihe na-ekwu, o wee lawa. Mgbe ahụ, ya anyawa isi.Ọlaedo dị, nkume kọral dịkwa nụba; ma egbugbere ọnụ nke na-ekwupụta ihe ọmụma bụ arịa dị oké ọnụ ahịa.Chịrị uwe mmadụ ma ọ bụrụ na ọ nawo onye ọ na-amaghị nibé; nara ya ihe ibé ma ọ bụrụ na ya na nwaanyị na-akwa iko na-emekọ ihe.Ihe oriri e ji ụgha nweta na-atọ mmadụ ụtọ, ma nikpeazụ, ajịrịja nkume ga-eju ya ọnụ.A na-eji ndụmọdụ eme ka atụmatụ guzosie ike, jiri ezi ntụziaka buo agha gị.Onye na-agagharị dị ka onye nkwutọ na-ekpughe okwu nzuzo; gị na onye ọnụ na-akọ ọkọ enwekwala mkpakọrịta ọ bụla.Onye ọ bụla nke na-akpọ nna ya na nne ya iyi, oriọna ya ga-anyụ mgbe ọchịchịrị na-eru nso.A na-eji anyaukwu enweta ihe nketa ná mmalite, ma ọdịnihu ya agaghị abụ nke a gọziri agọzi.Asịla: M ga-emegwara ihe ọjọọ e mere m! Nwee olileanya nebe Jehova nọ, ọ ga-azọpụtakwa gị.Ụdị ihe ọtụtụ abụọ bụ ihe arụ nanya Jehova, ihe ọtụtụ gbara mkpị e ji aghọgbu mmadụ adịghịkwa mma.Ijeụkwụ dimkpa si nebe Jehova nọ. Olee otú mmadụ ga-esi mata ụzọ nke ya?Ọ bụ ọnyà mgbe mmadụ tiri mkpu necheghị echiche, sị, Ọ dị nsọ! ma mgbe o kwesịrị nkwa, ya enyochawa ya.Eze nke maara ihe na-achụsasị ndị ajọ omume, ọ na-eji ụkwụ ụgbọala arị ha elu.Ume mmadụ na-eku bụ oriọna Jehova, nke na-enyocha ime ime afọ dum nke ọma.Obiọma na eziokwu na-echebe eze; o jiriwokwa obiọma mee ka ocheeze ya guzosie ike.Ịma mma nke ụmụ okorobịa bụ ike ha, ịma mma nke ndị agadi bụkwa isi awọ ha.Itipụ mmadụ ọnyá na-ehichapụ ihe ọjọọ; ụtarị na-ehichakwa ime ime afọ. 